gentaiscool/nusaparagraph_emot huggingface dataset:
Semenjak ni perkenalkan November taung 2020, tabungang Dahsyat appaka-hadere kebahagiaan melalui pingappak proses pengundian niaka na lakukan setiap bulanna oleh PT Bank MNC Internasional Tbk (BABP) iareka MNC BANK, unit usaha battu ri PT MNC Kapital Indonesia Tbk niaka ri rungang nganna naungan MNC Group. Bank niaka segera hadere layanan digital anjo lekbak na passuluk hadiah e-voucher Shopee senilai miliaran rupiah siagang tena pa poeng ni tambah hadiah eksklusif tallu bulanan singkamma tallu gawai Iphone 12 Pro Max na pammetang mae ri tallu nasabah ri periode undian maka tallu. 
Sanggengna kamma anne niakmo 123 nasabah Tabungan Dahsyat ammakkalak rannu sabak berhasil ammeta hadiah na sediakan MNC Group. Mareng poen nasabah rannu sabak upak mae ri kalengna niak lakbi ri sekre undian. 


Emotion: surprise
Sekre vidio na paccinikang sekre burakne niduga melakukang kekerasan mae ri cammik viral ri sosial media. Panggaukanna anne niisseng terjadi ri Serpong, Tanggerang Selatan. Kapolsek Serpong, Kompol Yudi Permadi, ampannaba niakna insiden anjo. Polisi, kanangna ia, poeng lekbak na palak keteranganna anne burakne na isseng ni anrengi Felix. 
Menurut Yudi, battu ri hassele pemeriksaan, Felix merasa kesal lantaran cammina anjo biasa ammelak tai. Ia lalu angngonjok ulu cammi ammake bangkengna. 
“Jari batru ri pangngakuangna ia erok appalettek cammi assulu battu ri area sikolah sabak biasa ammela tai. Na kemudian sianakna Felix na paccala’ ulungna anjo cammika sanggengna lemas,” kanangna Yudi ri wattunna nikonfirmasi, Sanneng (22/3). 


Emotion: disgusted
Nakke ku kaluppai tekamma tojeng tojeng na, mingka kurang labbi kamma anne. Niak sala sekre telepisi swasta anjo wattua niak na parek acara kuis interaktif anjo ki telepong ji bawang anjo nomorok na pasadea mi munculuka ri telepisi ta. Ku coba coba mi anne telepongi toh, langsungi niak sakra “Nomor yang anda tujui sedang sibuk” . Maraeng todong kah anjo tau ri talapisi aa sibuk inji akkutakna kana kamae mi anne erok attalipong, kitayang injji ehh. Mingka kamma ji anjo, sibuk inji punna ni talipongi haha. Tena na sallo , niak tau attalipong mae ri anjo acarayaa. Mingka tenapa na kutaknang anjo taua ni suroi rodong pau iii pasword na anjo tau talipong langsungi na jawab pertanyaan na nakana B hahaha.

Emotion: happy
Awal appuasai siminggu nasabak ri subangngu naiki undianna 10 juta. Eroki tarima kasih ri Karaengata’ala, napacinikkang sukkurukna ka nisareangi dalle’ lompo. Nasabak anne undianga, kullei ammalli kacamata untuk manggena ka anu sallomo erok naballiang mingka tala gannaki doekna kamase. Alhamdulillah memang punna tulusuki towwa, bajiki niatna, biasa nikamaseangki ri Karaengata’ala. Kulle tommi naballiang andikna baju sikola berua nasabak kekke’-kekke’ki baju sikola sallona kamase. Napasulukangi pole pontona ammakna battu lalang ri pegadaiang. Awal nayakini kua dalle’ naguppayya anne niak ngaseng dalle’na bijabgna lalang njari parallui nabagei. Punna loe nisareang taua, pasti loe tongi niguppa, nasabak Karaengata’ala la balasaki pakgaukangta ngaseng, punna bajikki, anu bajik tongji la niguppa.

Emotion: happy
Faris na ammak na Mifariani, harus ki mangungsi ri simpang appa ka anjo balla na panra' dudui na pakamma gempa ya 6,2 SR na goncangi ri Kabupaten Pasaman Barat ri tanggala 7 Juni 2010 lalua. Le'ba na mangungsi hampir se're bulang, kulle mi na gappa bantuan tampa' mantang sinampe battu ri Palang Merah Indonesia. Le'ba na anjo gempa ya, jai balla na siswa panra' tena mi kulle ri mantangi poe, salah se're na mi balla na Faris. Siagangi totoa na andik na umuru appa taung, Faris mangungsi ri se're desa ri Kabupaten Pasaman sanggeng na rua minggu. Anjo balla kosong punya na warga ri anjo daerah ya.

Emotion: fear
Tarattu ka antu ni anggap ki paka sirik sirik kah niak sakrang na antu tena na singkamma apa niaka ri prediksi ta , sakrang na pakakkalak ki nampa bedai bahkan biasa na niak tarattu kulle na parek irama. Sendawa todong niak tongja sakrang na antu pakakkalak mingka rata rata singkamma ji nada na. Tarattu ka na punnai bau botto antu lumayan na ganggu ki kah gas pembuangan battu ri kanre kanre lekba ka ni cerna ni pasuluk ki siagang todong bau na kulle labbi sallo lanyak. Sedangkan anjo bassorok ka na punnai bau konsisten nga ji, misal na bassorok gara gara durian yaa bau na singkamma ji durian. 

Emotion: shame
Pikiran ku nakke kalut ki anjo wattua, overthinking na tojeng mo. 30 menit mi lalo wattua nakke ku sakring anjo suasa na anjari beda ii. Kaleng ku sakring ngi sannak dingin na. Anjo wattua niak ka ri pikiran ku anjo ji kulle kapang nakke cipuruk ka kah memang tena pa ku nganre kanre battu na inji baribbasak. Siagang anjo sakring anjo makin tena mo na nyamang nakke ku paksai kaleng ku barak kulle menteng nampa ku alle anjo ngasneng kanre aa, nakke berusaha ka labbusi kanre kanre ku manna mamo sakring na kaleng ku sannak lammasak na mo. Mingka sanggeng na selesai anjo kaleng ku nakke tattak ki tena na bajik. 

Emotion: fear
Sebelum na nakke pammopporang nga, teai maksud ku erok ku sombongkan kaleng ku, mingka nakke ku harap anne ku tulisika kulle anjari penyemangat kalle ngaseng agang agang ri Quora, khusus na katte ni ngaia minawang lomba nulisik. Ni kutaknanga nominal hadiah undian na kah? . Hmm teai undian iyaa. Mingka nakke lekba bawa motere doek 25 juta (ruam pulo lima juta) kah juara sekre ka lalang sayembara penulisan bok, tahun 2012. Nakke ni undang mae ri Jakarta todong. Kulle ni rinne niak alumni na peserta na anne lomba yaa, amba silahturahmi poeng. Lanjut sede nakke anjari juara lalang sayembara singkamma ya ji ri taung 2013, mingka anjo wattua nakke juara 2. Hadiah na antu doek nilai na 20 juta. 

Emotion: surprise
Khorizie H Dasir angngu’rangi motere pengalamanna anjari petugas haji. Ri wattunna mi rate ri tanah suci burakne tena na sanna toa anjo na sapa seorang jamaah tena kuasseng nai arengna. Sapaanna anjo tena na balasaki siagang kana apapung. Justru kesopananna nibalasa siagang pe’ru. 
“Nakke tenaja kukanassui, tena”, kanangna mae ri tim media center haji (MCH) ahad (27/5) lekbakna pembekalan petugas haji. 
Khorizie justru na raka’ jamaah sumpaeng niaka mengalamai gangguang mental. Atingna akkana anjari petugas hajji harus melayank, anjaga sikap siagang emosi. Tena lekbam manna sikdi pung lalang ri atingku untuk angkanassui paraia. 
“Yang sabar ya pak, Allah akan assaeri katte balasan terbajik”, kanangna ia mae ri jamaah anjo dengan lemah lembut mae ri jamaah anjo. 


Emotion: disgusted
Nakke riolo puna lekba ka sambayang subuh, lari baribbasak, jari jai fans na kejar ka. Cedric anjo mi herder lompo. Iyaa na tayang nga ammalo rinjo. Punna niak ma na cinik malo, anjo pagarak 1.5 meterek na lompaki nampa na lallung nga. Jari anjo kong kong nga lari siagang nakke kaliling kaliling komplek. Nampa niak tong areng na Cipluk siagang Bonang, Dashhund, ak terobos ki battu ri kolong pakkekbok na. Minawang lari kaliling mingka anjo arah nya kacau ii. Niak Colter, Labrador lekleng lompo. Tampang na memang cocok ki antama mae ri pelleng horor ka, singkamma The Hound of Baskerville. Wattu na na kejar ka anjo na parek ki ibu ibu ka tahhamburuk. 

Emotion: fear
Nakke lekba, nampa anjo paling paka sirik sirik teai kah salah kiok ka, mingka apa ku parek lekba ku sadar kana salah tau ka. Singkamma ji sik buntuluk kamma biasa na. Nakke janjian ma siagang agang ku sikbuntuluk ri sekre tampak. Nakke riolo ka battu ri anjo lokasi aa nampa attayang ma. Kucini tau anjo singkamma ii tanjak na agang ku, nakke reflek ka mae ri iyaa nampa ku sapa mi. Kamma anjo kira kira kejadian na. Lekba na anjo nakke ku boya mi tampak aman siagang terpencil, bella battu ri anjo taua sanggeng na agang ku battu nampai ka mae ri iya. 

Emotion: shame
Hadiah se’re na ku gappa ammantang ri hotele’ na ancol si allo, sannang na nyawa ku ka kulle ku erang ana’ na bura’ne ku ammantang ri hotele’ ka gratis poe. Sannang ja ia anjo wattua, tapi na teai anjo hadiah se’re na ku kero ki erokka hadiah tiket dufan na tapi ri sareanga hadiah se’re na ammantang ri hotele’ na ancol. anggappa ka poe hadiah battu ri instagram na ancol edisi allo na allo ammak ka 22 Desember 2022 subangngi, hadiah na sallomi ku keroki, anjo tiket dufan. Teai ji tiket dufan ji ku gappa, anggappa ka poe tiket antama ri wisata beru na ancol anjo ri Jakarta Birdland na ku gappa poe angnganre ri Balla kanre na ancol, Nyiur resto.

Emotion: happy
Kalulusanga ri sekrea ujiang tantumi sanna parannu-rannuna. Injo perjuanganga appilajara kamma naguppa pulina. Doanga injo nikiring mange ri Allah ta'la nia tommo jawabanna. Kalulusanga pore sekre kabara appirannu rannu mange ri tau toa na si kuntu bija pammananga. Nia sekre pakkasia kulle ansarei tekne tekne mange ri si kuntu tau ri seseta. Inne angerang kabajikang mange-mange. Kalulusanga ri sekre ujiang manna pore sanna pirannu rannuna, na tena todo nakkule appajari tau wa, tau tinggi langga, na pandang rawami ta maraenga. Inne kalulusanga nipajjari sekre karannuang na pole pappilajaran sollanna na injo punna lulusuki ri sekrea wattu, siapki pole untuk ujian ri wattu labattua. 

Emotion: happy
Uti buntingi surang tau Jeneponto mingka anjamai ri NTT. Lekbakna bunting, mantangji rolo’ buru’nenna niak kapang ruang bulang. Wattunna mangemi ri NTT anne buru’nenna, ta’langnge-langngei anne Uti mingka nakareki garringji tabai. Wattunna ammalli testpack, nacobai, teanangi, lima minggumi bedek. Takkallasaki nyawana, napikkirik antekamma batena nampa bur’nenna ri NTT, naimi anjo la parutusuki punna ta’langnge-langnge tarrusuki. Njari Uti mangei ri ballakna ammakna mantang rolo’ salamana teanang inne sollanna niak jagai, apalagi tau toayya pasti jaimi pengalamanna teanang. Napauang tommi pole buru’nenna kua niak anakna lalang ri battangna. Sannang na mamo anjo ruayya dende, allo-allona appideo kol, bari’basak, karueng sanggenna bangngi attalipong tarrusuk buru’nenna.

Emotion: surprise
Nakuai taua tenamo betai pakkasiak dodonga, bajikangngang larro dsripada dodong, nasabak anjomi pakkasiak paling tala nangai taua. Nassami tala kulle nikontrol anjo pakkasiaka, anu biasaji, wajarji punna niak pakkasik kammata anjo apalagi punna niak tau passabakang dodongta. Mingka tea maki erang salloi dodongtta. Kianggap mami injo tau passabakang dodongta tenaja niak tujuang apa-apanna, tea maki pikkirik tojeki nasabak ounna loe pikkirangta kulle na erang garring mange ri katte. Anjo pole punna sallo dudu nipikkirik anjo passabakang dodongta, kanawa-nawang tarrusuki anjo, tena sallo garringki punna nipikkirik tojeki. Njari manna mamo napakama minjo ki, tea maki sallo dudu erangi ka katteji sessai kalengta punna kamma anjo.

Emotion: sad
Regina na caritai proses ammana' na anak se're na lewat ri operasi sesar. Na kana antama ri ruang operasi teai ji kali se're na, pernah mi ri operasi riolo anjo operasi tulang. Tapi malla inji na kasia' antama ri ruang operasi. Na kana Regina antama ri ruang operasi hal na pare' tegangi kalen na. Ka riolo ri operasi tulang bedai kasia' na siagang operasi sesar ka anne ka erok ka a'buntulu siagang ana' ku. Niak poe hal unik na gaukang dottoro na ri ruang operasi, anjo na putara' ki kelong-kelong na Adele ka kelong na ngai Regina. Anjomi na kana Regina kulle na pare' rileks kalen na Regina selama na ri operasi sesar. Ka anjo dottoro na Regina na issengi punna na ngai kelong-kelong na Adele anjomi na putarkangi kelong na ri ruang operasi.

Emotion: fear
Nakke baune riwattuna sikola anjo penawmpilanna anjo biasa-biasaji. Sanggena kemudian ri siallo nakke allangere' komentarna pirangna agangku maraenga. pakkutaknangna anne aga anne bau tarattu' kurasa teai. Ri se're allo nia' guru Bahasa Indonesia pirangna saat assareang penjelasan, anne gurua akkuta'nangi bau aga anne? apakah anne siswayya nabau tongi? iangasengna siswayya sannangi,kikuk. Nakke ngissengi anjo ngaseng siswayya nassaji nacium, nakke tong ngissengi anjo bauku. Sanggena nia' se're siswa bura'ne anjawab barang bauna anjo ri luara' sana saweang attunjukki anjo ri arah galunga. Guru anne sadara'ki nia sesuatu tena beres, mingka beliau sannangji. Tallu taung rinjo nakke bauku tena nalanyya' tena kuissengi. 

Emotion: sad
Anjo wattua  allo minggu, nakke amminawang siagang urangku ri masigi’ lompo ri sampi’na ballakku ri Kabupaten X. Pas kajianna lekbakmi nilaksanakan na kebetulan antamak mi wattu sambayang lohoro’, nakke siagang urangku, adakka mae ri tampa pa’je’nekang. 
Ri a’rungang mae ri pa’je’nekang, nakke accinik baine nia’ naurang assingtanja’ agangku, niaka ku isseng balla’na ri kota Z (sekitara 2 jam pa’dakkang), sementara accidong borong-borong ri teras masigi’ sampi’na tampa pa’je’nekang. Sabak ku u’rangi lekbaka niak pangalaman salah tau, kamma anne nakke coba amparhatikangk benar-benar, anne sofi iareka tania?
Nakke sannama yakin kana ia memang Sofi, ku nyarangmi, “oe Fi, ngapa lere kamua amminawanb kajian anrinni? Ia menjawab “naiki antu?”
Ommale’…. Sa’ranna sanna assisala siagang agangku Safi.  Nakke pung langsung pala’ popporo mae ri anne taua ku areka Sofi agangku. 


Emotion: shame
Niken anne narasakangi pengalaman berharga ri proses attianang anak makase'rena anjo. Ri wattuna tianang, Niken anne le'bami napapataja persalinanka. Niken anne talumpulo tallu taung mi anne ero'ki atianang normal. Untuk napalancara' anne proses persalinanka, Niken relakki nalakukan a'rupa-rupa batena konsultasi ri dottoro'ka. Niken anne napapatajami jai skenario punna ero' attianang normal, akkarumula fisik sanggena mental, nakke tong jai akkuta'nang ri aganga siagang konsultasi ri dottoro'ka. Le'bana konsultasi ri dottoroka, Niken anne disarankan Yoga tianang siagang jappa bari'basa pirangna kali siminggu. Ri allona tianang, Niken anne narasakanmi kontraksia si allo attianang mae ri balla' garring. Prosena attianang anne lancara'ki tena nia' kendala. Niken anne assaui akhirna kulle nacini' anakna.

Emotion: happy
Dimas Mulya Kusuma (huhuhu sakrang anjo sanging menggema mi , wattu na areng ku nakke ni sakbu ri bapak guru, teai na tena alasan na, mingka kah tolo tolo ka anjo mi panjari iyaa na lappasak kakkalak na. Nampa sanging anjo mi perasaan ku kukana ya sumpaeng singkamma ni rampasak ngaseng jiwa ku) “Dimas, kamae maki”. (sakrang lembut na Bapak Guru Muda ya). Tena pa na ku giok mae ri tampak na bapak guru, iyaa lampa mi mae na battui ka. Na bawa ka mae ri muko na kelasak ka, limang kanan na na karawa pundak ku. Katte si pakrua menteng ri muko na kelasak ka). 

Emotion: shame
Tanta ku na PHK ka battu ri tampa balukang na ri mol ka. Na kana erok mi na tongkok anjo toko na. Tena jai tau ammali ri toko na bela, tena tommi na kembali kodong modala na. Kasiang ji cini ki poe, manna mamo na PHK ka tapi la'bi jai ji rugi na anjo tantaku. Terpassa ammotere mami ka ri kampongku. Anjari pabalu jangang siagang ammak ku ri pasara ka. Tea ja erok iya ammotere ri kampongku a'balu, ka tena ku tambah jai pengalaman ku anjama ri kota ya. Ngarru mami ka biasa na punna ku pikkiri ki. Ka punna ri kamponga poe na jodohkanga totoa ku ri purinangku erok ri pa'nikkah muda.

Emotion: sad
Ri wattua nakke sementara nganre ri cafe, anne memang cafe sanging loe pengunjungna, rua siagang andikku, nakke pesan kanre siagang minumanna siagang appalak sandi wifina, lekbaki anjo nakke fokus ri Hp ku. Ri wattua minumang ku niak mi battu, na antara urangku, tena ku isseng sama sikali kana anjo ternyata urang Sd ku riolo. Ia ang-ngantarak minuman, kebetulan nakke ammakkalak mae ri ia, siagang akkana untuk ni bolik anjoeng minumanku kemduian lanjut akkarena Hp. Tena na sallo ia poeng ang-ngantarak kanreku, ku ciniki ia tiba2 accidong ri sampikku, langsunga takbangka appikkirik ngapa niak pelayan cafe erok kenalan siagang nakke. Ia mulai akkan “Tena nu ukrangia?” Tonjenga nakke tena ku ukrangi mae ri ia, “Naiki?” Ia akkana nakke Rio urang Sd mu riolo. 

Emotion: surprise
Umar siallo bujuruk dodong kamase, tala niak erok nagaukang, tala niak erok naparek, teai aklampa-lampa, monnongiji tojek ri ballakna. Apa saba’? Nasabak tena nitarimai ri tampak pakkuliang napilea. Mingka wattunna anjo alloa niak tongi purinanna, napauangi kua tea mako dodong, loeji kulle nuparek punna tea mentongko akkuliah ri tampak maraenga. Sitaung anjo kulleko rolo’ ngalle kursus, apa nukeroki kamma appilajarak komputer, anjai, kulleko gaukangi apa nungaia. Punna teako kamma anjo, kulleko anjama rolo’ alias magang ri kantorok, manna mamao biasa tena nibayarakki, atau nibayarakki mingka sikekdekji, ka niak tosse’ pengalamang niguppa, loe todo’ tau niisseng. Maraenganna anjo kulle tongki istirahat rolo’ sitaung sambil akboya jama-jamang.

Emotion: sad
Tala niak atinna taua punna nangai bakji anak maraeng. Anjo biasayya nasabak pangngajaranna tau toayya, tena na gattang dudu na ajarakinkabajikang anakna, atau biasa todo’ anak sisaklaka tau toana kamase, eroki niperhatikang njari sambarangmi mange nagaukang kamase. Tono mallak dudu mange ri Oki ka allo-allona nipalakkang doekna. Punna tena nisareangi towwa nasambilai taua nampa tala niak tau nyaranga njari mukona appaka mintu minissedek. Nakareki anu annaba anjo nagaukanga, padahal sitojengna punn nakasiak tongi kammayya injo, pala’ pammopporangi pasti. Njari bajikangngang bajik memang maki mange ri taua ngaseng. Nasabak bajikki pole tenapa tantu kua la nabajiki tongki tau maraenga, apalagi punna kodi memangki mamge ri taua.

Emotion: fear
Appalak pammopporang bage sipakrua taua kapang gampangji nipau, mingka sipakrua maraenga kamma sukkarak dudu nipau. Eti siagang Yusuf risubangngi akbesereki nasabak Eti nakanassui tojeki anakna nampa na kakbilik, njari larroi Yusuf ka nikakbiliki anakna. Akkana-kanami Eti kua tala kullei nimanja dudu anak-anaka ka pato toai salla’ punna lompomi, loemi kana-kanana, napaui pole kua kau anjo siallo bujuruk pantarak jako tarrusuk, nakke siallo bujuruk ri ballak apparutusuk ballak siagang anak-anaknu ngaseng, njari punna larroa, teako nyaranga. Akmerek mami Yusuf, takbangkai nalangngerek anjo napaua ngaseng bainnea, takkallasaki nyawana, dosongi nakasiak. Mingka anne Eti tena na pala’ pammopporang, padahal anu gampang duduji dende nipau, mingka anjo gengsia tinggi dudui njari nasawalaki. Padahal bajiki punna manna tala kittei salah, kitte tonji pala’ pammopporang.

Emotion: sad
CBT anjama ammake cara antu na parek ki pasien ta na ungkap kangi penyebab na iyaa kulle ammikkirik , na rasakan, siagang berpilaku singkama apa na lakukan berkaitangi siagang ka mallakan na antu na punnai iya mae ri apa apa rantasak. Punna katte ni punnai kamallakan antu berlebihanga mae ri apa apa, ni bicarakan bajik bajik ki mae ri dottorok sesegara na kulle barak kattekulle ni gappa diagnosis siagang pakballe antu cocok ka. Katte kulle accarita mae ri psikolok ammalo aplkasi halodoc punna ka mallakan ta ni punnai lekba mo na pengaruhi kesehatan mental ka. Amba mi download aplikasi Halodoc kamma kamma anne. 

Emotion: disgusted
Larro ku wattuku erok ammotere anjama ri jappa ya. Sanna macet na Kota Jakarta mentong punna ri wattu ammotere anjama tau a ngaseng. Padahal na buru-buru tomma erok ammotere ri balla, ka niak tantaku battu ri kampong erok ka sibuntulu tettere. Tapi anne niak ma rua jam ri jappa ya, tena na jappa-jappa motoro ku na pakamma jappa ya na liwak macet na dudu. Pa'risi na nyawa ku, ka cipuru tomma poe erok angnganre tettere ri balla. Mungko na tea ma erok ammotere anjama ri anjo jappa ya. A'boya mami ka jappa lainga manna mamo lorong sempi' tapi tena na macet dudu punna ammotere ki anjama mungko na.

Emotion: angry
La mangei ri Panrang luhu, Bira, iya ngaseng urang kantorokna Arya, Arya la mange tongi. Bosna, Jaka, nasareangi bonus urangna ngaseng Arya nasabak anne kantorokna beru-beru anne guppai penghargaang kantorok paling bajik sisting manajemenna. Njari nisareangi bonus mange liburang ri Bira. Nassami sanging tau rannu nasabak kulle mange liburang nampa nierang ngasengi baine/ buru’nengna siagang anak-anakna ngaseng. Lakbi sannang pole bos na, nasabak punna guppai kantorokna penghargaan, nassami anjo masyarakatka pila’ napercayai ammoli’ doek konjo ri kantorokna. Ka punna guppai penghargaang, berarti anu bajik mentodoM sisting manajemenna lalang. Ka tania penghargaang abal-abalka anjo naguppa, njari pila’ naiki arengna anne kantorokna Arya. 

Emotion: happy
Ri pasara' juku ka tena na anyamang bau na ri kasia'. Ka bau amisi juku mami antama ri ka'murunga. Nampa nakke tau na tena ku ngai bau botto. Anjo mi biasa na ku hindari anjo pasara' juku punna mange ka ammali bahang kanreang ri pasara. Tena ku ngai poe ti'gala juku mate ka punna botto ki limang ku erok ja ku sa'ring muntah. Biasa na ku pake mami masker ri bawa ku supaya tena ku a'rasai bau amisi juku ri balukang ri pasara' ka. Sanggeng ku le'ba bunting, bura'ne ku ji biasa na ammali juki, ka ia ji na ngai nganre juku. Punna nakke tena dudu ja ku ngai.

Emotion: disgusted
Keberuntungan tena na pihak ka. Perasaan mallak siagang tena ki erok sede kamma anjo lekba nakke ku alami wattu ku tallang ping sekre ammoterek ki poeng. Beda na, anjo ku sakring kamateanga anjo wattua tena mo ku sakring metafisik, pelukan na antu ni sakring tojeng tojeng mi siagang niak mi ri muko ku. Kah memang perantara na antu agang ku sumpaenga na gattanga. Iyaa na matikangi akses na alat gerak ku, na pareki badan ku lammasak sitanga sementara gelegak na jekne ka ri rawa tarrusuk na gattanga barak kulle niak ri rawa. Anjo mi wattua nakke sadarak ka kana alasan na tallanga antu niak pusaran jekne. 

Emotion: fear
Nunu mange ri Alfamart erok ammalli jeknek inung botolok naerang mange ri tampak kosangna. Ngallei rua jeknek siagang sekre roti sikola’ ka la nakanrei ri tampak pakkuliangna. Wattunna erokmi nabayarak, mangei antri ri dallekanna kasirka. Niak rua tau ri dallekangna. Pas anne sekre mami tau ri dallekangna, niak baine langsungi ngalle tampak ri ampikna nampa langsung tongi nabolik balanjana ri rateanna meja kasirka. Anjari masalah nasabak anne pegawai ri kasirka anjo todo’ pole balanjana taua na alle rolo’. Langsungi larro Nunu, nakuai nakke riolo, tanre niciniki kah naik ngantri anne, ngurana tau ammolong antriang kipariolo. Naiki cerakna Nunu, njari nakuai anne pegawaina oh iye kipammopporanga, kukarek kipabe’bengangji. Sanna’ larrona Junu, ejai rupanna nakuai tena kulle kamma anjo, niperhatikangi nai antri nai tena. Teaki layani ri kasir punna tena naantri. Lekbakna anjo sulukmi mange ri tampak pakkuliangna.

Emotion: angry
Ri kammayya anne sannak loe na hubung-hubungkan siagang sikuntung kajadian mae ri kamampuan indigo accinik hal hal  gaib iareka bahkan meramal paristiwa niaka la battu. Mulai battu ri musibahna eroka akkajadiang sallang ame ri artis, sanggeng na peristiwa bencana niaka akkajadiang anne ri bokoangna. Sanggengna loe tau penasaran tentang indigo menurut islam. 
Ustad muh faizar ri wattunna hadere lalang acara carita-carita singka akkana apa nimaksud anjo indigo. Menurut na, kana indigo assalakna battu ri bahasa Spanyol battuanna warna nila, gauk sassing, iareka kamumu lame. Anjo warna na sebetulna iamiantu warna cakra menurut katappakanna tau indigo ri kalengna manusia niak tuju cakra. Kamampuaan accinik cakra anne na kanami kulle accinik hantu iareka masa andallekang.


Emotion: surprise
Atokha katte kulle ni cinik kaleng ta antu ni parek ki nganre siagang anjo tau lainga (disasosiasi). Sinamperek biasa na sensasi na kulle bedai ni sakring, kulle kapang coba mami ka rua rua na. Ki pareki versi visualisasi na anne sambil lalang ni otak atik fitur na sanggeng na ni sakring anjo pikrasang grogi atokah demam panggung ta sumpaeng lalang emosi kulla anjari labbi netral. Nampa katte anjari ni sakring ji nyamang siagang bahagia ri hasselek akhir na film ka. Punna nakke pribadi iyaa anjo cara ya sannak berpengaruh na, punna erok ki minawang cobai nampa ternyata ni sarei hasselek na bajik kulle na kurangi grogi siagang demam panggung ta yaah coba mami. 

Emotion: fear
“Sannak ni sayangkan na katte ni buntuluk niak indikasi kecurangan antu ni parek ri tallu tau. Anjo ka tallu tallu na anne mahasiswa yaa otomatis ki na gappa Nilai E nampa ni proses ki sesuai siagang ketentuan na labbi lanjut. Nilai aa sinampe ni umumkangi sekitaran tatte 16.00 WIB”. DEGGG! Allahu Akbar!!!. Tiba tiba anjo jantung ku nakke seolah olah ak mari anjo wattua, gemetar ka siagang mallak mallak ku. Manna mamo tena ni sakbu ki areng areng na ri dosen ku, mingka frasa “tallu tau” anjo parek ka, A siagang B merinding siagang overthinking sannak sannak na. Kah yaa memang nakke, A siagang B si pak tallu ki ni parek kerja sama. 

Emotion: shame
Haruka JKT 48 anggapai Prank ri acara na Pesbukers antv ri tudui ngalle jam limanna Raffi Ahmad. Ka tena la'busu na ri tuduh anjari ngarrumi Haruka ri acara na Pesbukers antv. Le'ba anjo acara na Pesbukers, tau accini ki larroi. Ka na kana Haruka tena na kulle di pakamma anjo, ri prank ri kanai palukka jam limanna Raffi Ahmad sanggeng na ngarru. Ka anjo wattua Haruka sanna' inji sedihna na pakamma ammoterang daeng na ri Jepang. Niak se're tau na pasulu ki petisi arennna, anjo petisia isi lalang na erok na pale'ba acara na Pesbukers siagang erok na hapus acara na ri TV ya. Ri target 35 ribu tau na tanda limangi anjo petisia. Sanggeng na kamma-kamma anne tena mi anjo acara na ri hapusu mi.

Emotion: surprise
Nakke na kita erok a’gaukang akad botting siagang resepsi bunting ta ri balla ku tanggala tallu Agustus 2020 ri jappa Rappokalling Raya, Kota Mangkasara. Bura'ne ku tau battu asli ri Jawa Timur ri kota Surabaya. Jam 10.00 bari’ basa’ na battu maki siagang bijang ta ri sambu’ ammakku na ri sareang poeng erang-erangku ri bijang ku. Nakke ri kamara’ ji siagang agang ku tunggui akad ta le’ba na ku a’doa-doa poe semoga lancarji akad ta ri luara’ kamara’. Pak Penghulu battu mi tena sallo, le’ba ta ri sareang pappasang’ bunting beru na doa-doa agama ta ri ti’gala mi limang na penghulua na ri mulaimi akad ta. 

Emotion: happy
Nacini’na Daeng Imang pakrokokna akbonra, lompoi sumangakna na nakana pakmaikna, Tassiapanta are anne cukena. Anngapa na niak barangbarang bajik kamma pakrokokna. Ikalinna nasungke nacinikmi angkana tai, akkiokmi angkana tai tuang kali. Nakanamo tuang kali, anngapa naikau anngassengi sitaikna. Nakanamo tuang kali sitaik, tanarapik nawa-nawa angkana lompo kamma antu pammoneanna nasitaikji bonena. Nakana pole tai. Nakanamo tuang kali, he, rekeng sibengi naung mae, panaungi mae na nirekengi. Jari, anne Daeng lmang siagang Daeng Kattek nabuleki anjo gumbanga mange ri bawana parnmakkanga, na naparawangang bawana, na natunrung palu-palu, nakatambungammo tuang kali ri tai. Lussakmi tuang kali, na anne tau tujua sisarikbattang lannasakmi annawa-nawai pakbalasakna Allahu Taala ri kadorakanna bai-baineta ri manggeta, kammami anne.

Emotion: angry
Nakke beru attakziah ri balla'na amma' na matoaku nasaba' ammatei. Nakke nia' siagang tau toaku siagang anakku. Jujjuru nakke kuring, nasaba' pada dasarna anjo matoaku tau baji' amma' ammalingi ri anak, cucu, siagang mantuna. Nakke tong le'bama popporok siagang mantan bura'neku siagang manggena, nakke accarita anne saweang emosi nasaba' cara appikiri'ta siagang abbicara masing-masing. Tarlalu dini adduga antekamma hubunganta anne ngaseng ri dallekanga, nakke harap ngasenga anne baji' baji'ji. Salama' annikah mentong ta' lebbaka kungai siagang mantan matoaku. Mingka kanaang menyakitkan dudu anne terjadi ri wattuna nakke le'ba cerai. Proses perceraianna nakke anne tena na gampang, mantan bura'neku anne tantu tena ero' cerai, appala' maaf siagang kesalahanna, siagang ero'ki rujuk.

Emotion: sad
Bari'basa inji mange ma ri antara manggeku riolo si sikola ku ri jam 5.30 sanggeng na jam 6.  Punna mange ka ri sikola ku kale-kale ri jam 7 pi, jappaya macet tommi anjari kulle ka terlamba' sampe ku ri sikola ya. Sampe ku ri sikola ya accini ka niak kongkong ca'di le'leng ri dallekang na sikola ku. Wattuku mi anjo ciniki, ragu-ragu ma erok antama ri sikola ku. Anjari lari ka langsung antama ri sikolaku tapi na kejar ka anjo kongkong a sanggeng na ri dallekang na kalasak ku. Malla ku mamo, lari mami ka tettere mange ri kalasak ku. Na cini ki siapa agangku ri kejar kongkong makkala ngaseng ji. Anjomi sanggeng na kamma-kamma anne malla ka ri kongkong.

Emotion: fear
Anne Jali lekbakmi ujiang Nasional ri sikolana, njari liburmi jeka, nisuroi ri manggena mange appilajarak ngerang oto nasabak salloji anne liburna. Teai Jali, nakua mallaki, tala eroki mange appilajarak. Batena todo’ ni nyonyoj siagang manggena, nijanjimi la niballiang oto punna carakdeki mingka tea kijai. Mangei poeng ri ballakna tantana nasabak tena nangai punna nidondoroki siagang manggena mange appilajarak ngerang oto. Dodongmi anne nyawana manggena, kua sukkarak kamma anjo ni nyonyok Jali na anu bajikji nipassuroangi. Ammonnongi mi naung manggena kamase, napikkirik erok dudui niak anakna carakdek ngerang oto sollanna salla’ pasti parallui mandiri, kullei na antarak tau toana mange jappa-jappa, kullei naerang bijanna salla’ punna niak la na mangei. Anjomi na erok dudu manggena nasuro appilajarak ngerang oto.

Emotion: sad
Yaa negara rampik ta antu ni agung agung kanga anjari negara maju aa njjo. Semaju maju na anjo negara yaa, mingka anne negara ya ka battuangi imigran battu ri negara daratan antu terkenal ka siagang kebiasaan rantasak na. Kejadian na anne terjadi beberapa ulang laloa wattu ku nakke sementara hunting barang mae ri Pasarak Bugis Junction antu jai ni baluk pakaian siagang aksesorika anjo. WC umum r Indonesia memang biasa na botto ki, mingka botto na biasa na bau takmea ii. Ni cini kapang sialak ku ja anjo wattua erok ka teme antama ma ma ri WC nahh deh botto na bau tai. 

Emotion: disgusted
Nakke anjari fans na Andmash le'ba na buming kelong-kelong na ri Indonesia. Sikamma kelong na Cinta Luar Biasa. Nai tena issengi anjo pakelong arenna Andmesh Kamaleng pakelong baji’ ka battu rawai na kullei anjari pakelong lompo. Anjo Andmash kamma-kamma ya anne jai mi album na na pasulu. Riolo na Andmesh Kamaleng minawangi anjo ajang pa’boya bakat arenna Rising Star Indonesia taung 2016-2017. Anggappai penghargaan ri Korea Selatan anjo anjari Best Artis ki ri taung 2019 na. Sanna bangga ta anjari tau fans na Andmash, ka tena anu gampang anggappa penghargaan ri luara negeri. Apa poe sikamma negara maju industri musik na anjo Korea Selatan.

Emotion: happy
Niak kejadian rem blong ri motoro' na na gappa Rio siagang rua agang na ri Maros ri hari Salasa tanggala 11 Januari 2022 lalua. Ka anjo wattua bonceng tallui siagang agang na anjari tena mi na kulle na tahang beban ri motoro' na. Untung na kulle ji salama' Rio siagang rua agang lainna ka na pabelokki motoro' na timbunan pasir na pare' ka warga sekitar ka anjo. Kasus rem blong ri motoro' matic na Rio, memang gampangi rem na blong ka bambang dudui rem na ka tena biak mesin brake na a'bantu na kurangi laju motoro' na ri turunan jappa ya.

Emotion: fear
Lekbak nakke mae ri sala sekre toko hp ri mangkasarak, siagang ri wattua antrian sannak lakbu sanggengna ri tanga-tanga bagian lalang toko tamae anjo tau akboya barang siagang tau antria tena mo ni isseng ni bedakan sabak accampurukmi. Terus niak ammak-ammak menerobos ri antara antrian nakke appikkiri anne ibu erok akboya barang jari nu sungkeang akrungang. Akhirna nakke akkarena hp sambil ammaca iareka attoa-toa chat sallo siagang urangku. Mingka anjo ammak-ammak tena na akboya apa-apa mingka pas ki ri dellekangku anjari bagian antrian. Akhirna nakke siagang anjo ammaka akrakbu antrian secara halusuk mingka perang dingin lalang si merek-merekang. Wattunna dallekang kasir, pagawai kasir akkana wattung a na cinika baku sepe’, siagang akkana “kamae anne rioloangang? Andik iareka anne ammak-ammak?. Kemudian niak tau maraeng ri bokoang ku akkana “ anjo buraknea riolo bu”. Akhirna nakke sikdik “ibu, assareki contoh bajik”.

Emotion: angry
Sanggena anjamayya ri Taiwan nalla'ku anne catna sitangga inji, siagang nisambe ri atasna appare' joglo. Ilalanna nakke nia' ri Taiwan doe'ku sikke'dek sibulang kukiringi ri balla'ka. Le'ba tonga tattipu siagang bura'neku appa juta. Nakke dompala' na tong pangindrangangi doe' saribattanga sampulo juta dengan pakkasia' kalongangang nasaba tappa'ka anne saribattanga siagang anne saribattanga rassi nabantuka. Ternyata anne balla'ka tenapa diapa-apai sanggenna sitaung nakke ammotere' poeng nampa amma'ku dondongi narenovasi oloangku nia' poe. Nakke tappa'ja siagang amma'ku nakke tena tong kuta'nangang nasbaba rasana siri'ki nasaba' antekamma tong nakke tena natega a'tanangang doe' le'ba kusare. Wattuna ri balla' nakke akkurung kale ri kamara', tena nia' doe, tena kendaraan, korotingi anggindar, saribattanga sibukki ajappa-jappa.

Emotion: sad
Punna sekre wattu nabokoiki pakdokokangta, teaki takbangka dudu sanggenna larro atau ngarruk. Memang iyya nassami takkallasaki nyawata kngka punna takkala nabokoi maki la nikurami, tala niak kulle kiparek apa-apa nasabak tania kitte ji bawang la akdongkok njari tena natayangngiki. Anjo ngaseng kakarianga ri linoa bajik atau tena, niak ngaseng anjo hikmahna kulle ki alle. Njari teaki sanna’ dudu dodong punna niak kajariang tala sesuai erokta. Parallui ki pa lapang barambangta pauangi kalengta kua tenaja nang ngapa anne, punna nabokoia pakdongkokangku artina erokna Karaengata’ala anjo, punna tena nabokoia, niak kapang la kajariang ri nakke. Pikkirik maki kamma intu sollanna tena ki larro dudu. Nasabak anjo kajariang nibokoi ri pakdongkokangta, anu biasaji nataba taua ngaseng, ni oanjari mami pengalamang sollanna salla’ tenamo kamma anjo.

Emotion: surprise
Battu na inji sumpaeng nakke pede ku ngalle gambarak selfie na iyaa antu posisi na jongkok ki, nampa iyaa menghadap ki mae ri nakke. Tantu mi iyaa kulle na cinik segitiga ku nakke antu sannal jelas na nampa lengkap pasti siagang handle na (nampa iyaa na poang nga apa apa tentang anjo mae ri nakke, bahkan sanggeng na moterek). Nakke beru ku sadari wattu ku nakke battu mo ri kota yaa moterek. Cuaca na berubah battu ri dingin anjari bambang. Nahh ri lalang na otoa, ngapa nakke ku sakring niak hawa semilir semilir, nakke ku cek nampa jresnngg anjo lubang na mengangai na tamai sikulasi udara. 

Emotion: shame
Jai riolo carita ri kalasak ku ri SMP ya punna ri kalasak cappa na sikola ku niak setang na. Ka anjo mentong kalasak ka jarangi tau antama ki. Sanging sassang mami kalasak na, tena niak lampu na poe. Anjari niak agangku niak kegiatan pramuka na ri sikola ku sanggeng na bangngi. Mangei ri rampi' na anjo kalasak ka siagang agang na bede. Ka erok ki na cini anjo lalang na kalasak ka punna bangngi, niak na cini bayangan le'leng niak ri kadera na anjo kalasak ka. Langsungi lari ri agang na jai, nampa ngarru. Ka ta'bangkai na cini niak bayangan le'leng ri anjo kalasak ka. Beru na pi accini kamma anjo.

Emotion: fear
Halo selamat sore mas Achmad Mu’afi, nakke erok ka bagekangi sikedde kisah nyata ri dunia ku nakke pannoa tawa. Anne selera humor ku nakke terlalu rendah ii atau memang hidup ku nakke terlalu indah erok ni carita (promosi). Bapak mertua ku nakke lanjut usia mi singkamma ji tau toa lainga anjo biasa na na pake benda benda anjo kuno lalang na hidup na. Lalang na anne obat kalepak ka, iyaa labbi na ngai ammake bedak palanyak botto kalepak ni banding deodorant anjo menurut na iyaa aneh ii bedeng. Sekre wattu bude na baine ku nakke mae ri ballak ku mae ak jappa jappa kah erok ki sik buntuluk siagang keluarga na.

Emotion: fear
Tena na pa anne, ri nakke lekbaka ammaca tulisik pertama ku ri Quora, kulle na isseng punna (anjo wattua) nakke sannak erok ku antama FKG UI. Kah jai alasan anne anjo, mimpi ku anatama FKG UI harusuk ki ku lappassang. Mingka sannang maki, anjari sambe na nakke punnai mimpi beru hehehe. Singkat na, nakke akhere na ku sadari kana kemampua Kimia siagang Fisika ku sannak kodi na hahaha. Nakke mallak ka ri UTBK ku antu sinamperek kodi nilai ku. Nakke ku sakring lebak mo sanna terlambat ku erok lallung ngi ni salai ku. Tohh, nakke todong lekbak ku parek mi malasak ma appilajarak Kimuak siagang Fisiksa. Akhere na, nakke ku putuskan mi angngale lalang murtad jurusan.

Emotion: sad
Siswa Man Insan Cendekia anne berhasilki nagappa prestasi, nasaba' kullei ritarima kuliah ri lima perguruang tinggi baji'ka ri duniayya ba'bara'ki ri tallu benua. Anne anaka accarita angai kulaih ri luar negeria anne mumbaki ri awala'na kelas ruang belaska. Siagang agangna appare kalompok.nappa appare'ki tanggara' siagang amboya informasi ri kampus ero'ka rituju. Akhirna katte andattara ri appa kampus ri Australia. Paralluji nilai IELTS, rapor, siagang essay andattara. Le'bana se're minggu nakke angappa balasan email tanda tarimayya ri anjo kampuska ri Australia. Akhirnya nakke ammile ri Monash ribandengkan kampus maraenga, nasaba' rioloaji impianna kuliah rinjo, labbina pammantanganna ri Melbourne, ampantangi budaya khaska siagang jai peluang anjamana.

Emotion: happy
Ri sekre kantorok ri Jakarta, sibuntuluka surang agang baine wattungku ri SMP. Njari accarita ma anne, nakuai anjamai ri kantorok tampakku anjama mingka divisi maraeng. Lekbakmi bunting, niakmi sekre anakna. Ri kantorok pissingkura sibuntuluk nampa accarita sinampe dudu. Njari napaui kua ia surang buru’nenna punna akbesereki, anne bainea bedek kakdorok dudui, gampangi larro, nampa anne buru’nenna tea tongi mengalah. Njari niak sekre wattu akbesereki nampa anne bainea napasimbungi ngaseng anjo kanre ratena mejayya, nampa buru’nenna nasirang ngasengi bonena ballakna ammake selang, njari ancuruki ngaseng ballaka nicinik ka basahmi nampa rakmasak tommi. Lekbakna pi anjo nampa nasassalaki kalengna. Riolo bedek mallaki punna larroi buru’nenna, mingka kinne nabalasak tommi.

Emotion: fear
Pokokna menghina anjo tena na bajik sama sekali! Bakan untuk amballei pakrisikna bokkana atingku nakke aklette mae ri pantarangang kota. Ya nakke aklette sikola, ku putuskan untuk menyerah. Pas SMA, ku pakaramula sigappa urang beru, siagang sifa’ iareka karakter beru, akhirna nakke ku putuskan untuk anjari tau loe assukkuruk. Ri wattu SMA anjo nakke tenapa na loe caritangku, siagang nakke poeng tenapa ku terlalu tappa mae ri tau maraeng. Ri masa-masa SMA efek bulli sannak inja ku kasiak mingka pakaramula ma appilajarak untuk akboya urang moterek. Siagang puncakna niak ri wattung ku anjari mahasiswa beru. Kanjo nakke sigappa tau takbalak, siagang bone pikkirangna assisala-sala. Siagang karakter luar biasa, siagang nakke assigappa siagang tau memang cocok siagang nakke. Urang-urangku na dukunga setiap pancapaianku, nakke merasa anjo dulunganna sannak berarti, perlahan-lahan bajikmi ku kasiak mulaima percaya diri siagang terhindarma battu ri hinaan-hinaan.

Emotion: angry
Allo minggu na mange ka biasa ku agangi ammak ku ri pasara' ka nampa erok ammali juku, biasa na tena mi erok ka amminawang poe. Tena ku ngai bau botto na, ka punna antama ma ri pasara juku ka ku bau mi anjo bau amisi' na juku ka ri pasara' ka. Tena ku ngai nakke, ka biasa na erok ka muntah punna ku a'rasai bau juku amisi ka. Anjomi biasa na ammak ku malasa ki punna na eranga. Ka nakke tau na pa'jijikanga ri bau juku. Tena tong poe ku ngai punna becek mami bangkeng ku antama ri pasara juku ka. 

Emotion: disgusted
Lekbaka nisuro akkana ri dallekangna agang kantorokku. Eroki na isseng apa anjo kujama lalang sibulang sollanna kullei nipalakbu kontrak jama-jamangku. Wattungku ammenteng ri dallekangna ngaseng tau, kuciniki sekre-sekre matanna, langsung solong songokku, tena kuissengi apa la kukana riolo, kucinik ngasengi anjo matanna taua attayang apa la suluk battu ri bawaku. Sebenarnya bajikji bateku akkana, mingka punna ammentengma ri dallekangna jai tau, tenamo ku issengi apa la ku pau, tenamo ku u’rangi apa ngaseng anjo la kukana, manna mamo lekbakmi ku konsep lalang ri ulungku mingka biasa lannyaki kale-kalengna napakua mallak. Apakah kamma-kammayya anne liba dudui piral apa-apayya punna narekangki mange lalang ri HPna.

Emotion: fear
Ka rua, give away kulle ni pake ni barassiang anjo areng nga siagang ni kurangi hujatan mae ri anjo youtuber ka. Riolo niak sekre youtuber ni hujat kah konten na kontroversial ki. Anjo mi na kamma anjo iya jai ni hujat ri netizen silalang na sekre rua allo. Lekba na jai tau kana kanai ri youtube siagang instagram na, tiba tiba na umumkangi kana na parek anjo give away niak sekre rua iphone ri chanel youtube na. Kulle ni tebak tekamma lanjut na? Ri kolom komentar na panno mi pujian pujian siagang harapan kulle na gappa anjo giveaway yaa. Anjo hujatanga sumpaeng tena mo ni langngereki sede.

Emotion: surprise
Sannang mentongi nikasiak punna jai agangta. Kulleki mange akkrena surang, mange nginung kopi, olahraga surang, siagang jai maraenganga pole. Mingka antekamma punna siciniki issedek agangta salloamo tala nicinik. Biasa nasabak sallo maki tala sicinik, niak tau nakaluppai arengna anjo agangna. Njari lingumi apa la nakiokkangi anne ka na u’rangi kijai tanjakna mingka arengna tenamo. Mingka kulle jaki akkutaknang sambil makkalak sollanna nakareki anjo agangta ca’ngi-ca’ngirik jaki. Kutaknangki nai issedek anjo arengnu, tena kuu’rangi, namana ji bapaknu kuu’rangi. Biasana punna nikuai anjo langsung jaki makkalak sipakrua njari tenamo na canggung, tenamo kaku accarita taua. Kutaknang maki pole apa niparek kinne njari nakutaknang tongki kau iyya apa nuparek kinne.

Emotion: surprise
Nakke baine umuruk 28 (ruampulo lapang) taung punnai sekre anak, kamma kamma anne anakku umuruk 2 (rua) taung. Lalang na buntingan ku anjo ku sakring nga sanging anu sussa, anu battalak ku lalangi. Nakke kacinikang tena appunna siagang tolo ja. Untuk kaleng ku nakke bawang na sessa ku sakring, ammali baju atoka apa ku parallu harusuka mikkiri 1000x (sisabbu kali). Riolo tenapa ku bunting nakke ni sare oto ri tomatoang ku, lekba ka bunting na alle ngasengi poeng anjo fasilitas ku, tea maki carita oto, motorokpoeng nakke ku inrang ji battu ri bapakku kah erok ku pake anjama. Lekbak ku bunting nakke tallekbakkia ni bawa lampa mae jappa jappa siagang burakne ku manna mamo mae jaki nganre nganre siagang jappa jappa, wattu na tena pa ku bunting, kulle allo allo lampa ka mae ri mallka kah anjo riolo kos ku niak mall.

Emotion: happy
Nampa pada akhere na karyawan anjari aset perusahaan nga poeng na tabai imbas na todong toh? Daftarak arenna karyawan tenaya ni anggap produktif antama mi ri daftarak na karyawan eroka ni PHK paling rate. Ri kamma anne nakke kulle ja attahang bawang alhamdulillah mi. Kah memang perusahaan tampak ku anjama niaki ri sektor jasa pelayanan perdata. Anjari karyawan katte harusuk ki realsitis, katte anjama barak kulle ni biayai kalenga siagang taua ngaseng ri rampik ta. Katte parallu appilajarak ammuka ating ta, matang ta, siagang pikiran ta. Punna skill SDM ta sussai tena na bajik, dodongi ni bandingkan negara lainga mae.

Emotion: sad
Gigi na prank ngi anakna, Jaja kua taniai ammak tojeng-tojengna. Anak ni alleji battu ri dallekang ballakna riolo. Kinne erokmi napammoterang anjo Jaja mange ri tau toana. Langsungi ammarrang Jaja kamase, teai punna surang ammak maraeng, ammak Gigi ji nakeroki. Njari nakuai issedek Gigi nakke todo’ kungai duduko nak, mingka la nikurami kamase, mustiko nipammoterang ri tau toa aslinu nak. Pila’ ammarrangi Jaka, nabaksi sikekdek-sikekdek ammakna ka teai natarima punna taniai anakna Gigi. Batena ngarruk kamase, eja mami rupanna, kulle nicinik kua pakrisik mentongi nyawana. Tena sallo makkalak mi anne Gigi pala’ pammopporang ri Jaja, kua ni prank ji anne, mingka ngarruk kijai Jaja, sambil ta’muri-muri nasabak sannangi nyawana, taniaji anakna tau maraeng mingka anaknaji Gigi. Lakbiringmi napelak kalengna sumpaeng ka teai tallassak ri linoa kale-kalenna.

Emotion: surprise
Iangaseng tau toa eroki na cinik anakna anjari dottorok, sabak punna anakta anjari dottorok tau toa na sannak banggana siagang anjari penghargaan mae ri jerih payahna tau toana ampasikolah anakna sanggeng na anjari dottorok, mingka untuk anjari dottorok sanna tena na gampak, sabak beban kuliahna sanna lomppo. 
Perjuangangku ni pakaramulai ri wattungku akkuliah. Assigappa urang beru, kota beru siagang budaya na sekre lingkungan sanna assisala, ni tamba akkuliah jurusan dottorok loe hapalanna, sanggeng ku assusah payah siagang sempat terancam ni DO. Selama 2 taung nampa akkulle iklas siagang angngalle kale ri budayana. Nampa pi nakke ku kejar katinggalangku, nakke sanna attarimakasih mae ri sekre urang angkatangku andampingi siagang na semangati prosesku.


Emotion: happy
STIKS Tamalanrea iareka salah sekre tampak pakkualiang niaka ri Mangkasarak. Loe tau antamak kinne nasabak eroki angguppa ilmu siagang gallarak ri bidang kesejahteraan sosial. Anne Randy anjamami ri kantorok Dinas Sosial mingka tenapa na niak gallarakna, nipauangi siagang bosna kua bajiki punna niak gallarakna taua, nisuromi mange ri STIKS nasabak anne tampaka manna anjamami taua kulleji nitarima. Wattunna lulusuk Randy, sannangi nyawana, tena nasangkai kua niakja tampak pakkualiang kulle antarimai, nasabak susami kamma-kammayya anne antamak kuliah ri swastayya niak akreditasi B na, langsung tongi pole nitarima. Apalagi tenaja poeng naganggu wattu anjamana ri kantorok, nasabak allo sattu siagang aha’ ji na antamak kuliah, anjo poeng sikali ji sibulang. Njari sanna’ sukkurukna kulle nitarima na nisareang tonji ijing battu ri bos na punna natabai jadwal pakkualianna.

Emotion: happy
Joko, tau ri ampik ballakku ammantang, beru-beru nitodingi tembak ri ulunna. Wattunna moterek tangnga bangngi, nitarai surang rua buru’ne, nisuroi naung ri motorokna nampa ni alleang doek siagang motorokna. Eroki ammarang, eroki lari mingka nitodongi tembak ri ulunna kamase njari tena kulle apparek apa-apa, nacinikiji naung nialle motorokna. Manna HP na ni alle tongi njari tena kulle niak natalipong tau, akjappa mami moterek kamase. Laccirik dudu doke’na wattu niak tembak ri ulunna, nakareki la matemi, puccami rupanna, kebo’ biberekna kammami tau lappasak nyawana kamase. Mingka napikkiriki daripada iya mate, bajikangngang doek siagang motorokna ni alle ka punna doek kulleji akboya issedek muko, mingka punna nyawa, sekreji.

Emotion: fear
Wc layak sesungguna tena na masalah status iareka ukkuran kolomanyangna sekre tau, mingka lakbi daripada anjo, wc layak berurusan siagang kesehatan. Punna niak ammake wc layak, setidakna apaka paraia angguppa akses mae ri wc layak iareka kira2 eroki paraia ammake wc layak?
Permasalahn wc ri Indonesia tenapa na sepenuhna rampung. Akses sanitasi layak berupi ancapai 77,44 paraseng per taung 2019, berdasarkan datana Bappenas. Sementara akses sanitasi yang aman, hanya mencalak 7,5 paraseng. Pakar urban sanitasi, I Nyoman Suartana akkana kana faktor passabakkeng masalah anne cukup rupa-rupa. Mulai battu ri infrastruktur sanggengna masalah perilaku na kesadaran masyarakay niaka berkaitan kehidupan sosial, ekonomj na budaya. 
“Niak inja sekitara 12 paraseng niaka tena na ammake akses sanitasi layak. Niak inja ammelak je’ne lompo ri sambarangan tampa’ (BABS) termasuk ri kota-kotayya,” kanangna Nyoman riwattu nihubungi. 


Emotion: disgusted
Nakke tena terlalu kulle anrupa kalengku kale-kale. Nake appilajara sike'de demi dike'de kullea anrupai kalengku, annawa-nawa hal-hal kulakukan siagang ku pakkasia'kang. Punna annawa-nawa, nakke ammileri accinikang hal negatif ri lalang kalea. Nakke rapang anjo anjari kakurangang harusu'ki risambe untuk kabaji'kang=nna kalea. Bahkan anjo kakurangang kutulisi'ki ri lalangna bokbok diariku anjari pangingat. Kakurangangku anjo nakke tau parah dudu akkontolki kallaroanga. Punna larroa tena kulle kukontol baji'baji. Bahkan, kadang tena kjusadara'nakke kulle menyakiti tau maraenga siagang kanaangku. Punna na'na, nakke ma'nasanna assesali kannang le'ba kupasulu'. Nakke tong tau angai cemas ri iangasengna sesuatu tena parallu ri baring-baring. Nakke tong anjari tau serius dudu punna anjama sesuatu

Emotion: sad
Nakke lekba ku gappa jackpot ri kasno ri Singapura, ri mesing slot machine ka. Anjo wattua nakke lumayan jai mi ku lampai mejang mejang pak botorrang, mingka akhere na mangngang ma kah tena mo ku pala pala (pala kalah pala kala) kama ji anjo narrusuk. Akhere na nakke ku pile mi mempo ri mesin slot (antu mesing ni pencet ji tombol na nampa apputarak mi nampa punna pala ki anjo gambarak na singkamma ngasengi) . Kahh sannak mo mangngang ku, nakke ku pile mempo siagang ak karena anjo mesin jackpot ka, sanggeng na kulle sallo mi, anjo mesinga tiba tiba lampu na ak rinrai nampa nakke ternyata ku gappa ii pala jackpot. 

Emotion: surprise